
„2/b. melléklet az Önkormányzat Szervezeti és Működési Szabályzatáról szóló 2/2013. (II.13.) önkormányzati rendelethez

A képviselő-testület polgármesterre átruházott hatáskörei:

1.  az alapítványi forrás átadás-átvétele kivételével, dönt az államháztartáson kívüli forrás átadásáról és átvételéről, 

2. dönt az önkormányzati kötelezettségvállalást - ide értve a működési költséget is - nem igénylő pályázatok benyújtásáról,

3. dönt az önkormányzat javára bejegyzett jelzálogjog, elidegenítési és terhelési tilalom feloldásáról,
4. elővásárlási jogról történő lemondásról,
5. az önkormányzat javára bejegyzett jelzálogjog ranghelyének megváltoztatásáról,

6. dönt a közfoglalkoztatáshoz nyújtható támogatásokról szóló Korm. rendeletben meghatározott együttműködési megállapodás megkötéséről, 

7. dönt a szociális foglalkoztatás engedélyezéséről és a szociális foglalkoztatás támogatásáról szóló Korm. rendeletben meghatározott támogatási szerződés megkötéséről,

8. dönt a pénzügyi kötelezettségvállalást nem igénylő együttműködési megállapodások jóváhagyásáról,

9. gondoskodik az egészségügyi ellátással kapcsolatosan az ellátott panaszának törvényes keretek között történő kivizsgálásáról, és annak eredményéről a panaszt tevőt a törvényben meghatározott határidőn belül tájékoztatja,

10. a betegjogi képviselő észrevételeit 30 munkanapon belül érdemben megvizsgálja, és állásfoglalásáról őt tájékoztatja,

11. gondoskodik az ideiglenes elhelyezésről, ha a lakás elemi csapás, vagy más ok következtében megsemmisül, illetőleg az építésügyi hatóság életveszély miatt annak kiürítését rendelte el, és a bérlő (használó) elhelyezéséről maga, vagy a lakással rendelkező szerv nem tud gondoskodni,

12. mint a helyi közút kezelője, elrendelheti a helyi közút melletti ingatlanon, annak rendeltetésszerű használatát lényegesen nem akadályozó módon közúti jelzés, mozgatható hóvédmű elhelyezését,

13. az önkormányzati tulajdonú erdőben hozzájárulhat:

a) 
24 órát meghaladóan üdülési, illetőleg sportolási célú tartózkodáshoz, 
táborozáshoz, sátor felveréséhez, lakókocsi felállításához,

b) 
turista útvonal kijelöléséhez és létesítéséhez,

c) 
turisztikai berendezés, létesítmény építéséhez, fenntartásához,

d) 
ideiglenes árusítóhely üzemeltetéséhez,

e) 
sportverseny rendezéséhez

14. véleményezi a szomszédos települések településszerkezeti tervét,

15. meghatározza az óvoda és bölcsőde nyitvatartási rendjét, az óvodai beiratkozási időszakot, és a helyben szokásos módon gondoskodik azok közzétételéről. 

16. önkormányzati segély megállapítása, 

17. méltányossági közgyógyellátás,

18. dönt az önkormányzati bérlakások, nem lakás céljára szolgáló helyiségek albérletbe adásáról,

19. közterület-használattal kapcsolatos önkormányzati hatósági feladatok ellátása.”

